TASEKLA (SIWEL) — Deg ussan-a yezrin, i d-yessuffeY uneYmas-ameYnas Zubir Zerarga ungal-ines amenzu, s tutlayt tafransist, iwemi yefka azwel « Le montagnard au grand nez », Yer tezṛigin Asirem n umaru Malek Menic, deg Tubiret.
Zubir Zerarga d mmi-s n taddart n Wağiwen (Ağiwen), i d-yezgan deg temnaḍt n Xerrata, deg usammar n tmurt n Yiqbayliyen. Seg temẓi-s i ḥemmel tira, d aya i t-yeğğan ad yaru ayen din n yimagraden, deg uYmis n trisiti « Le Matin.dz », anda i d-yewwi awal Yef waṭas n yisental, gar-asent : timetti, tasertit, idles d wayen-nniḍen, yexdem ayen din yisefra s teqbaylit. Rnu Yer waya mas Zubir d ameYnas n yizerfan n umdan akked taluft taqbaylit.
Ungal « Le montagnard au grand nez », d azwel n udlis amezwaru n mas Zubir Zerarga, yeffeY-d Yer tezṛigin Asirem n Tubiret. Yebḍa Yef 15 n yiḥricen d 113 n yisebtar.
D ungal ara d-tafem yettnuzu deg tanedlist Ɛellik deg Xerrata, tanedlist Zaydi deg uweqas, tanedlist Summam deg iYrem n Bgayet, Tubiret deg uxxam n teẓrigin Asirem, Tizi wezzu deg tnedlist Ccix, Iɛeẓẓugen deg tnedlist Reḥmun, Aqbu deg tanedlist Muḥend Uharun, akked ticci.
Ungal-a yehda-t umaru i twacult-is, akken daY i t-yefka d tajmilt i yimeYrasen n taluft n 1963-1965, i Taher Ğawut d Saɛid Meqbel, d wiyaḍ yal yiwen s yisem-is.
Wid yebYan adlis-a, neY i wugar n yisallen, ad aznen Yer usebter n umaru deg uẓeṭṭa n faysbub.
Akli Muhubi
SIWEL 152219 Jul 17 UTC
kab_Latn kab_Latn kab_Latn kab_Latn kab_Latn kab_Latn taq_Latn bak_Cyrl